**สรุปสาระสำคัญนโยบายการบริหารงานของผู้บริหารคณะพัฒนาการท่องเที่ยว**

**ประจำปีงบประมาณ 2568**

**1. อาจารย์ ดร.กีรติ ตระการศิริวานิช ตำแหน่ง คณบดี**

1.1 พัฒนาการจัดการเรียนการสอนที่มุ่งเน้นองค์ความรู้และทักษะในวิชาชีพด้านการท่องเที่ยวแบบองค์รวม (Holistic Tourism) อย่างต่อเนื่อง

แนวทางการพัฒนาการจัดการเรียนการสอนได้แก่ การสร้างบรรยากาศที่เอื้อต่อการเรียนรู้ ซึ่งทางคณะจะยื่นขอสนับสนุนขอใช้บริการสิ่งอำนวยความสะดวกกับทางมหาวิทยาลัยเพื่อให้นักศึกษาได้เรียนรู้อย่างเต็มที่ รวมถึงการสร้างโอกาสในการเพาะบ่มความรู้ การแลกเปลี่ยนประสบการณ์ เพื่อให้นักศึกษาได้มีศักยภาพมากขึ้นและผลักดันให้นักศึกษาได้มีโอกาสเข้าแข่งขันทางวิชาการต่าง ๆ ทั้งภายในและภายนอกมหาวิทยาลัย นอกจากนี้ มีการบูรณาการการจัดเรียนการสอนร่วมกับมหาวิทยาลัยแม่โจ้แพร่ ชุมพร ศิษย์เก่า และผู้ประกอบการด้านการท่องเที่ยวอย่างต่อเนื่อง

1.2 ส่งเสริมการวิจัยและพัฒนานวัตกรรมในด้านวิชาการและวิชาชีพทางการท่องเที่ยวแบบองค์รวม (Holistic Tourism)

ขยายขอบเขตการทำวิจัยร่วมกับเครือข่ายการศึกษาระดับนานาชาติ รวมถึงขยายขอบเขตความร่วมมือด้านการวิจัยกับหน่วยงาน องค์กร ผู้ประกอบการด้านการท่องเที่ยว เกษตรและอาหาร ทั้งสายสนับสนุนและสายวิชาการ

1.3 สนับสนุนการบริการวิชาการแก่สังคมและชุมชนโดนมุ่งเน้นการยกระดับเศรษฐกิจฐานรากผ่านการเชื่อมโยงผลประโยชน์จากการท่องเที่ยวสู่ชุมชน (Local Linkage) ที่สอกคล้องกับเป้าหมายการพัฒนาอย่างยั่งยืน (Sustainable Development Goals)

สนับสนุนการพัฒนาการฝึกอบรมหลักสูตรระยะสั้นเพื่อเสริมสมรรถนะทางวิชาชีพด้านการท่องเที่ยวและการบริการในระดับสากล รวมถึงการฝึกอบรมระยะสั้นในด้านอื่น ๆ เช่น ด้านสุขภาพ ด้านเกษตรและอาหาร การพัฒนาและออกแบบเครื่องมือ (Toolbox) สำหรับการสร้างนวัตกรรมบริการบนฐานวิชาการด้านการท่องเที่ยว รวมถึงการผลักดันการเป็นสถาบันรับรองคุณวุฒิวิชาชีพด้านการท่องเที่ยว โดยกรมการท่องเที่ยว

1.4 เสริมสร้างการพัฒนาทรัพยากรบุคคล (Human Resource Development) เพื่อเติมเต็มศักยภาพตนเอง แบบ Win Win Situation

การพัฒนาทรัพยากรบุคคลเป็นงานที่ต้องพัฒนาและปรับปรุงอย่างต่อเนื่อง โดยสนับสนุนการทำงานให้ได้ในหลากหลายทักษะ (Multi-Skill) โดยเฉพาะสายสนับสนุน และเปิดโอกาสให้คณาจารย์สายวิชาการได้เลือกช่องทางที่มุ่งพัฒนาความเป็นเลิศให้กับตนเองเพื่อให้สอดคล้องกับความเป็นเลิศในด้านต่าง ๆ

1.5 การยกระดับการบริหารงานภายในองค์กรให้เกิดประสิทธิภาพและประสิทธิผล

การยกระดับการบริหารงานภายในองค์กรได้แก่ การสร้างบรรยากาศในการทำงานร่วมกัน โดยให้ทุกคนสนุกกับการทำงาน มีการวัดและประเมินประสิทธิภาพการทำงานผ่านการประเมินผลเลื่อนขั้นเงินเดือนรายบุคคล (เน้นหลักการทำมากได้มาก ทำน้อยได้น้อย) นอกจากนี้ สนับสนุนให้มีการบูรณาการการทำงานแบบผสมผสาน (Hybrid) ทั้ง Online และ Onsite

นอกจากนี้ มีประเด็นท้าทายที่ต้องเร่งดำเนินการด่วน ได้แก่ 1) การกำหนดตำแหน่งวิชาการของบุคลากรสายวิชาการ 2) การหารายได้ ซึ่งเป็นหนึ่งในตัวชี้วัดของมหาวิทยาลัย และ 3) การลดรายจ่าย โดยยึดหลัก “ประหยัดสุด ประโยชน์สูงสุด” ซึ่งโครงสร้างอาจมีการเปลี่ยนแปลง ดังนั้นรูปแบบของการบริหารต้องเปลี่ยนแปลงเพื่อให้สอดคล้องกับบริบทที่เกิดขึ้น

**2. อาจารย์ ดร.เชษฐ์ ใจเพชร ตำแหน่ง รองคณบดี**

2.1 การบริหารจัดการตามพันธกิจที่ตอบสนองต่อการพัฒนาเศรษฐกิจและสังคมของประเทศ

การพัฒนาตัวชี้วัดที่สอดคล้องกับค่าเป้าหมายและการปฏิบัติงาน โดยทำความเข้าใจร่วมกันภายในองค์กร เพื่อให้การบริหารงานเป็นไปตามหลักธรรมาภิบาลที่ดีขึ้นอย่างต่อเนื่อง

2.2 การพัฒนาคุณภาพของบัณฑิต

ประเด็นที่ต้องพัฒนาคือ ทักษะภาษาอังกฤษของนักศึกษาทั้งในระดับปริญญาตรี ปริญญาโท และปริญญาเอก โดยส่งเสริมจัดรายวิชาการพัฒนาภาษาอังกฤษที่เหมาะสมกับพื้นฐานของนักศึกษา เพื่อให้นักศึกษาสอบผ่านภาษาอังกฤษตามเกณฑ์ที่กำหนด โดยยึดตามเกณฑ์ที่เทียบเท่ากับมาตรฐานสากล

2.3 การพัฒนาคุณภาพของงานวิจัย

สนับสนุนให้หลักสูตรระดับบัณฑิตศึกษามีการบูรณาการวิจัยร่วมกับหน่วยงานภายนอกหรือภาคอุตสาหกรรมมากขึ้นเพื่อสามารถนำไปประยุกต์ใช้กับภาคอุตสาหกรรมได้, ผลักดันให้บุคลากรมีโอกาสเข้าถึงแหล่งทุนภายในและภายนอกมากขึ้น รวมถึงการบูรณาการงานวิจัยแบบข้ามศาสตร์

2.4 การพัฒนางานด้านบริการวิชาการ

สนับสนุนให้การนำผลงานวิจัยของบุคลากรมาต่อยอดหรือขยายผลเพื่อใช้ในการบริการวิชาการอย่างต่อเนื่อง จะทำให้ได้โจทย์วิจัยเชิงพื้นที่สำหรับการขอรับทุนสนับสนุนงบประมาณจากแหล่งทุนต่าง ๆ ทั้งภายในและต่างประเทศเพิ่มขึ้น รวมถึงการให้บริการวิชาการแบบเฉพาะหรือหลากหลาย เพื่อให้คณะได้มีรายได้จากการบริการวิชาการเพิ่มมากขึ้น

2.5 การพัฒนางานด้านการประกันคุณภาพภายใน

การพัฒนาระบบกลไกติดตามการปรับปรุงผลการดำเนินการประกันคุณภาพในแต่ละปี รวมถึงการสนับสนุนการดำเนินงานของหลักสูตรเพื่อให้สามารถได้ผลการดำเนินงานตามเป้าหมาย

**3. อาจารย์ ดร.กวินรัตน์ อัฐวงศ์ชยากร ตำแหน่ง รองคณบดี ฝ่ายยุทธศาสตร์ วิจัยและบริการวิชาการ**

3.1 การกำหนดตำแหน่งทางวิชาการ

สนับสนุนการตีพิมพ์ โดยคณะมีมาตรการในการสนับสนุนการตีพิมพ์ซึ่งอยู่ระหว่างดำเนินการ รวมถึงการสนับสนุนค่าตอบแทนผู้เชี่ยวชาญในการประเมินคุณภาพของตำรา และสนับสนุนงานวิจัยรับใช้สังคม ซึ่งขับเคลื่อนโดยศูนย์วิจัยฯ (CoE) ของคณะในการเป็น Coaching หรือจัดหา Coaching ให้กับนักวิจัย

3.2 ด้านการหารายได้

คณะฯ มีทุน (Capital) ที่มาสามารถต่อยอดในการหารายได้ภายใต้ระเบียบที่เอื้ออำนวยได้ นอกจากนี้ มหาวิทยาลัยเปิดตัว MAGROW holding company โดยบุคลากรในมหาวิทยาลัยสามารถมีส่วนร่วมในการพัฒนาธุรกิจนวัตกรรมที่สอดคล้องกับบทบาทของย่านนวัตกรรมเกษตรและอาหารแม่โจ้ ซึ่งเป็นอีกหนึ่งทางเลือกในการหารายได้ของคณะ

3.3 ด้านการลดรายจ่าย

1) มิติประสิทธิภาพต้นทุน (Cost Efficiency) การใช้จ่ายเงินในแต่ละส่วนส่งผลให้เกิดประสิทธิภาพในการดำเนินงานมากน้อยเพียงใด ซึ่งในอนาคตอาจใช้การวิเคราะห์ต้นทุน-ผลประโยชน์ หรือ การวิเคราะห์ต้นทุน-ประสิทธิผล เพื่อประเมินว่าทรัพยากรที่ใช้สามารถก่อให้เกิดผลลัพธ์ที่เป็นรูปธรรมได้อย่างไร เพื่อให้คณะฯ บรรลุเป้าหมายได้อย่างมีประสิทธิภาพ 2) มิติความคุ้มค่าเชิงผลผลิต (Productivity) การลดรายจ่าย แต่ไม่ลดทอนคุณภาพหรือประสิทธิภาพในการดำเนินนการ สามารถลดต้นทุนได้โดยที่ผลผลิตหรือบริการยังคงคุณภาพคงเดิมหรือเพิ่มขึ้น

3.4 การบริหารงานบุคคล

การกำหนดพฤติกรรมการปฏิบัติราชการ 10% ที่คณะเป็นผู้ดำเนินการ ซึ่งในส่วนขององค์ประกอบอาจมีการเพิ่มตัวเลือก แต่ส่วนที่ยังคงให้ความสำคัญคือ การมีส่วนร่วม ซึ่งจะสะท้อนภาพลักษณ์ความสามัคคีของคณะ

**2. สรุปผลการให้ข้อเสนอแนะของผู้มีส่วนได้ส่วนเสีย (Stakeholder) ปีงบประมาณ 2568**

**2.1 คุณชโลธร สุมนะเศรษฐกุล** (นักพัฒนาการท่องเที่ยวชำนาญการพิเศษ กรมการท่องเที่ยว)

* + การทำงานหลากหลายทักษะ (Multi skill) เป็นสิ่งสำคัญในการทำงาน
  + การสร้างบัณฑิตที่จบการศึกษาแล้วสามารถทำงานได้เลย เพื่อเป็นการลดภาระของผู้ประกอบการที่จะต้องเริ่มต้น Training พื้นฐานใหม่ทั้งหมด
  + บัณฑิตที่ผ่านการฝึกอบรมและได้รับการรับรองจากการยอมรับคุณสมบัติบุคลากรด้านการท่องเที่ยวอาเซียน (ASEAN Mutual Recognition Arrangement on Tourism Professionals: ASEAN MRA on TP เป็นการเพิ่มโอกาสที่ทำให้บัณฑิตสามารถได้ทำงานในประเทศอาเซียนตามศักยภาพที่ตนเองมีได้
  + การเพิ่มระยะเวลาฝึกประสบการณ์จะช่วยทำให้บัณฑิตเรียนรู้การทำงานได้มากขึ้น

**2.2 คุณวรพงศ์ ผูกภู่** (ผู้ประกอบการด้านการท่องเที่ยว (บริษัทวิจัย R&D Creation)/ ศิษย์เก่าระดับปริญญาโท)

* + การเพิ่มเติมองค์ความรู้ด้านการท่องเที่ยวที่ในปัจจุบันมีการเปลี่ยนแปลงไปอย่างรวดเร็ว
  + การเพิ่มเติมความรู้ ความเข้าใจในการบริหารจัดการด้านสิ่งแวดล้อม
  + การพัฒนาความคิดสร้างสรรค์ เพื่อให้บัณฑิตสามารถสร้างสรรค์การพัฒนาธุรกิจในอนาคตได้
  1. **คุณธันย์ชนก อินบางแพ** (Human Resource Supervisor, Shangri La Chiangmai/ ศิษย์เก่า และผู้ใช้บัณฑิต)
* การทำงานหลากหลายทักษะ (Multi skill) มีความสำคัญและจำเป็นมาก เช่น การปรับตัว การแก้ไขปัญหาเฉพาะหน้า รวมถึงการตัดสินใจ
* การสร้างบัณฑิตที่พร้อมทำงานจะได้เปรียบในตลาดแรงงาน
* การเพิ่มทักษะทางด้านภาษาที่นอกเหนือจากภาษาอังกฤษ เพราะผู้ประกอบการมองว่า ภาษาอังกฤษเป็นทักษะภาษาพื้นฐานที่บุคลากรทุกคนควรมี
* เปิดพื้นที่การใช้ภาษาให้มากขึ้น การสร้างสภาพแวดล้อมที่เอื้อให้นักศึกษาได้พัฒนาทักษะด้านภาษามากขึ้น

**2.4 คุณนภาพรรณ วงษ์ตะลา** (นักศึกษาระดับปริญญาโท/ ผู้เข้าร่วมโครงการผลิตบัณฑิตพันธุ์ใหม่ รุ่นที่ 1)

* + ในบทบาทของนักศึกษา - การแสวงหาความรู้ใหม่ ๆ เป็นสิ่งที่จำเป็นอย่างมากเพื่อให้ตนเองสามารถปรับตัวให้เข้ากับสถานการณ์ที่เปลี่ยนแปลงไปในปัจจุบันได้
  + ในบทบาทของผู้ประกอบการด้านธุรกิจสปา – มองว่าประเด็นสำคัญที่คณะ/มหาวิทยาลัยควรเพิ่มเติมคือเรื่องการขับเคลื่อนเรื่องอาหารปลอดภัยและสุขภาพโดยบูรณาการร่วมกัน

**2.5 คุณเทพ ปรมินทร์ พงษ์พานิช** (ผู้ประกอบการด้านโรงแรม/ ศิษย์เก่าปริญญาโท/ ศิษย์ปัจจุบันระดับปริญญาเอก)

* + พิจารณาการฝึกประสบการณ์เพื่อเพิ่มทักษะที่จำเป็นให้กับนักศึกษาให้เร็วขึ้น จากเดิมที่ให้นักศึกษาฝึกสหกิจในชั้นปีที่ 4 ปรับเป็นให้นักศึกษาออกไปฝึกสหกิจในชั้นปีที่ 2 หรือปีที่ 3 เพื่อเข้าสู่อุตสาหกรรมได้เร็วขึ้น
  + การพัฒนาด้านทักษะภาษาที่ 3 นอกเหนือจากภาษาอังกฤษ